Kastmõrd

Kastmõrd ehk kakuam ehk seisevnoot on püünis, mis koosneb juhtaiast, kuni kahest kariaiast, ühest või mitmest pujusest ja ühest või kahest pealt lahtisest kastist ehk pärast. 

Selle mõrra juhtaia lubatud pikkus on kuni 600 m. Kastmõrd on suurim lõkspüünis.Kalapüügieeskiri 16.06.2016. § 7.2 See pannakse meres kalade rännuteedele. 

Püünisest saadav kalasaak veetakse kaldale spetsiaalse kakuamipaadiga, mille pikkus on umbes 12 m ja veovõime kuni 8 tonni.

Püünise nimetus "kakuam" viitab selle Kaug-Ida päritolule.

Vaata ka
 mõrd 
 vähimõrd
 kadiska
 silmutorbik

 Viited 

 Välislingid 
 Lõkspüünised
 Kakuam – tuntud ja tundmatu

Kategooria:Kalapüügivahendid
Kategooria:Etnograafia